projecte-aina/catalan_government_crawling huggingface dataset:
Et convidem a visitar espais de la xarxa que ens han semblat interessants, actuals i ben organitzats.
En aquest espai et proposem que visitis una pàgina del web del Departament de Cultura o d'altres webs de tema cultural relacionats amb la Generalitat.
En aquesta ocasió et recomanem el web dedicat als 25 anys del Consorci per a la Normalització Lingüística.
El CPNL es va constituir l'any 1989 com a resultat de la voluntat de la Generalitat de Catalunya i de nombrosos ens locals de fer créixer el coneixement i l'ús de la llengua catalana en tot el territori de Catalunya.
El web pretén donar a conèixer el CPNL d'una manera diferent a través de diversos apartats: la Infografia, que remarca les dades més rellevants d'aquests 25 anys de trajectòria; la Cronologia, que contextualitza l'activitat del Consorci dins del seu temps; els Materials produïts pel CPNL; els Records viscuts pels treballadors, i els Amics del CPNL, espai dedicat als vincles que ha creat el Consorci durant aquests anys.
En aquest apartat et mostrem un web destacat de casa nostra.
Aquest cop t'ensenyem el web de Sitges - Festival Internacional de Cinema Fantàstic de Catalunya, el primer festival de cinema fantàstic del món i una de les manifestacions culturals amb més ressò mediàtic de Catalunya.
Nascut el 1968 com a 1a Setmana Internacional de Cinema Fantàstic i de Terror, el Festival s'ha convertit en una cita ineludible per als cinèfils i per a tots els espectadors que volen veure les últimes tendències i les noves tecnologies aplicades al cinema i a la producció audiovisual.
Fins al 12 d'octubre, el festival presenta dins les seves 13 seccions més de 300 films.
Pots consultar tota la programació des del web.
També et volem recomanar webs de fora de Catalunya, així que en aquesta ocasió et proposem que visitis el web de The Metropolitan Museum of Art (MET) de Nova York, un dels museus més importants del món.
Les col·leccions abasten des de tresors de l'antiguitat que passen per l'art egipci, grec o romà, fins a art africà, d'Oceània, islàmic o medieval, així com pintures dels grans pintors europeus com Rafael, Tiziano, Rubens, Rembrandt, Velázquez, Cézanne, Monet... i un llarguíssim etcètera.
Les seves col·leccions poden ser explorades on line a través del cercador de col·leccions.
Així mateix, el web posa a l'abast del visitant informació d'utilitat per gaudir el màxim de la visita, així, es poden trobar materials introductoris per a infants, adolescents, adults o públic especialitzat.
Et convidem a visitar el seu web i explorar el MET a fons!
Et convidem a visitar espais de la xarxa que ens han semblat interessants, actuals i ben organitzats.
En aquest espai et proposem que visitis una pàgina destacada del web del nostre Departament o d'altres webs de tema cultural de la Generalitat de Catalunya.
Aquesta setmana et recomanem "El Palau Moja", bellíssim palau situat a les Rambles de Barcelona i seu actual de la Direcció General del Patrimoni Cultural.
La construcció del palau va començar l'any 1774 de la mà de l'arquitecte Josep Mas Dordal i per les seves sales han transitat personatges cabdals de la cultura catalana com mossèn Jacint Verdaguer.
En aquest apartat et mostrem un web destacat de casa nostra.
Aquesta setmana t'ensenyem el bloc cine.cat, bloc que vol competir amb els principals portals de cinema amb el tret diferencial de l'idioma i amb una clara aposta pel nostre cinema, que té un lloc preferent al portal.
A més a més, cine.cat cobreix les notícies internacionals del cinema, les estrenes de cada setmana, entrevistes, editorials i articles d'opinió, així com el circuit principal de festivals de cinema al nostre país.
Però no només et volem ensenyar pàgines web de casa, així que aquí et presentem la renovada web del Museo Galileo de Florència, que va reobrir les seves portes el mes de juny després d'una reordenació de la col·lecció i dels espais.
De consulta obligatòria: la visita virtual a les seves sales.
Et convidem a visitar espais de la xarxa que ens han semblat interessants, actuals i ben organitzats.
En aquest espai et proposem que visitis una pàgina destacada del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió et recomanem el web totbarceloabarcelona.com, on trobaràs tota la informació sobre les dues exposicions dedicades a Miquel Barceló que es fan simultàniament a Barcelona.
D'una banda, " Barceló abans de Barceló.
1973-1982 ", a l'Arts Santa Mònica, fins al 29 de setembre, i de l'altra, " Miquel Barceló.
La solitude organisative ", al CaixaForum Barcelona, fins al gener de 2011.
En aquest apartat et mostrem un web destacat de casa nostra.
En aquesta ocasió t'ensenyem el web descobrir.cat.
Sota el lema "Catalunya com no l'havies vista mai", aquest web et convida a descobrir el país a través de propostes culturals, rutes, fòrums, així com també t'ajuda a preparar les teves escapades.
Però no només et volem ensenyar webs de casa, així que aquí et presentem el web del Museu Van Gogh d'Amsterdam.
Un web impecable, amb informació exhaustiva sobre la col·lecció, exposicions, activitats, etc. i amb una presència activa en les xarxes socials, en constant renovació i actualització.
Et convidem a visitar espais de la xarxa que ens han semblat interessants, actuals i ben organitzats.
En aquest espai et proposem que visitis una pàgina destacada del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió et recomanem el web gencat.cat/clicat, galeria d'imatges i vídeos sobre Catalunya dedicats a l'art, el patrimoni arquitectònic, les festes o els espais naturals, entre molts altres temes.
En aquest apartat et mostrem un web destacat de casa nostra.
Aquest cop t'ensenyem el web de la Xarxa de Museus i Equipaments Patrimonials de l'Alt Pirineu i Aran, on trobaràs tota la informació necessària per visitar els museus i equipaments patrimonials de l'Alt Pirineu i Aran, et pots donar d'alta del butlletí de la Xarxa o bé participar en el seu fòrum.
Però no només et volem ensenyar webs de casa, així que aquí et presentem el web de la Biennale de Venècia, que els darrers dies ha celebrat la seva 67 edició.
Dedicat especialment per als amants del cinema, en aquest web trobaràs imatges del festival, informació sobre els films presentats o l'històric del festival, entre moltes altres interessants informacions.
En aquest espai et proposem que visitis una pàgina destacada del web del nostre Departament o d'altres webs de tema cultural relacionats amb la Generalitat de Catalunya.
En aquesta ocasió et recomanem culturcat.cat, un web acabat d'estrenar que vol oferir, des d'una perspectiva divulgativa, tot allò que cal saber sobre la cultura catalana.
Culturcat ofereix una visió integral de la cultura catalana, amb informació relativa a 12 àmbits temàtics: Literatura, Arts visuals, Gastronomia, Arts escèniques (teatre, dansa, òpera i il·lusionisme), Llengua, Història, Cultura popular, Ciència, Cinema, Pensament, Música i Mitjans de comunicació.
Aquest cop t'ensenyem el nou web de l' Enciclopèdia Catalana, acabat d'estrenar amb una imatge renovada, amb nous enllaços al bloc de l'Enciclopèdia o a diccionari.cat, i com sempre, amb els continguts que ofereix, referència al nostre país.
Però no només et volem ensenyar webs de casa, així que aquí et presentem el web del Museu Guggenheim Bilbao, un web dinàmic, amb continguts multimèdia (àudio i vídeo), que inclou una visita virtual a l'edifici, material per preparar les visites als seus espais, tienda on-line, amb una activa presència en les xarxes socials i molt més!
En aquest espai et proposem que visitis una pàgina del web del Departament de Cultura o d'altres webs de tema cultural relacionats amb la Generalitat.
En aquesta ocasió et recomanem el nou portal Patrimoni cultural - Educació, que posa a l'abast dels docents i les famílies més de 500 activitats educatives relacionades amb el patrimoni per a totes les etapes escolars.
El web aplega aquest curs l'oferta educativa de 48 museus, 12 monuments i 6 jaciments, a més del Centre de Restauració de Béns Mobles de Catalunya.
Progressivament, s'aniran incorporant noves institucions patrimonials i noves activitats amb l'objectiu final de recollir tota l'oferta educativa que es fa a Catalunya relacionada amb patrimoni cultural.
El portal permet buscar marcant diferents filtres (etapa educativa, tipus d'activitat, període històric que es tracta) per trobar el perfil d'activitat desitjada.
En una segona fase, durant el curs 2015-2016, es posarà en marxa el sistema de reserves unificat, de manera que els docents podran reservar directament l'activitat al portal, i s'afegiran noves funcionalitats.
Aquest cop t'ensenyem el web del Patronat Municipal de Turisme de Tarragona, que inclou tota la informació necessària per gaudir d'una visita o d'una estada a la ciutat imperial.
El portal recull informació sobre la història de la ciutat, sobre el seu patrimoni i museus, proposa rutes, activitats culturals...
Però també dóna informació practica sobre compres, oci, natura...
A més a més, des del mateix web pots reservar en hotels, restaurants, o també fer la reserva d'activitats com rutes o itineraris.
Descobreix tot el que Tarragona et pot oferir!
També et volem recomanar webs de fora de Catalunya.
En aquesta ocasió et proposem que visitis tres webs de tres importants espais museístics: l'Albertina Museum de Viena, el Sakip Sabanci Museum d'Istanbul i la Fundación Corpartes de Santiago de Xile.
Et recomanem aquests tres espais perquè tots tres acullen exposicions temporals sobre Joan Miró.
El Sakip Sabanci Museum acull, fins l'1 del febrer de 2015, l'exposició "Joan Miró.
Dones, ocells, estels", amb més de vuitanta obres del fons de la Fundació Joan Miró de Barcelona.
Fins l'l'11 de gener de 2015, a l'Albertina Museum es pot veure "Joan Miró.
De la terra al cel", amb un centenar d'obres entre pintures, dibuixos i objectes.
I fins al 26 d'octubre, el Centro Cultural Fundación CorpArtes presenta "Joan Miró.
La fuerza de la materia", amb més de cent obres de Joan Miró, la majoria pertanyents al fons de la Fundació Joan Miró.
En aquest espai et proposem que visitis una pàgina del web del Departament de Cultura o d'altres webs de tema cultural relacionats amb la Generalitat.
En aquesta ocasió et presentem el web, recentment renovat, del Teatre Nacional de Catalunya (TNC).
Des del web del TNC podràs trobar tota la informació relativa a aquest gran equipament públic que vetlla pel creixement de les arts escèniques per apropar-les a tota la ciutadania.
Aquesta temporada trobaràs espectacles com: Liceistes i Cruzados, de Serafí Pitarra; Montenegro.
Comedias Bárbaras, de Ramón María del Valle-Inclán; El Somni d'una Nit d'Estiu, de William Shakespeare; El Príncep Feliç, d'Oscar Wilde, o Incerta Glòria, de Joan Sales, entre molts altres.
No et perdis les estrenes de la temporada, consulta tota la programació al seu web.
Aquest cop t'ensenyem el web VicOlot Costa Brava, el portal vinculat a la revista del mateix nom, que recull propostes culturals i d'oci a les comarques d'Osona, la Garrotxa, el Ripollès, la Selva, l'Alt Empordà, el Baix Empordà, el Gironès, el Pla de l'Estany i el Bages.
El portal i la revista han estat creats amb la intenció d'apropar tots aquests territoris tant des del punt de vista dels seus visitants o residents, com des del punt de vista dels organitzadors d'activitats i dels establiments vinculats.
Visita'l, segur que trobaràs informació del teu interès.
També et volem recomanar webs de fora de Catalunya.
En aquesta ocasió et proposem que visitis el web commemoratiu dels 25 anys de la caiguda del Mur de Berlín.
El 9 de novembre de 1989, després de dies de manifestacions i de la pressió de la ciutadania, el govern de l'Alemanya Oriental va autoritzar el pas directe entre el Berlín Oriental i l'Occidental.
El fet va provocar que milers de berlinesos enderroquessin parts del Mur.
Aquell fet va escenificar el final de la guerra freda i va desembocar en unes eleccions lliures que van culminar en la reunificació d'Alemanya el 1990.
Et convidem a visitar el web, com a recordatori d'aquell gran esdeveniment.
En aquest espai et proposem que visitis una pàgina del web del Departament de Cultura o d'altres webs de tema cultural relacionats amb la Generalitat.
En aquesta ocasió et presentem el nou portal CARTOCAT, cercador de mapes antics digitalitzats i georeferenciats de diverses col·leccions públiques catalanes, que vol proporcionar noves vies de consulta a les col·leccions, i que té la voluntat de constituir-se en un instrument de referència en l'àmbit de la cartografia patrimonial.
L'Institut Cartogràfic i Geològic de Catalunya, la Biblioteca de Catalunya i l'Àrea de Biblioteques, Informació i Documentació del Consorci de Serveis Universitaris de Catalunya han impulsat aquest portal, que actualment compta amb 3.387 mapes.
El portal resta obert a la incorporació de noves col·leccions digitalitzades en línia que es trobin arreu de Catalunya a ajuntaments, arxius, biblioteques, universitats i altres entitats.
Aquest cop t'ensenyem el nou web del Museu de Ciències Naturals de Barcelona.
El Museu és una institució amb més de 130 anys d'història que conserva un patrimoni de més de tres milions d'exemplars en els àmbits de la mineralogia, la petrologia, la paleontologia, la zoologia i la botànica.
Un fons que s'ha anat enriquint any rere any amb espècimens obtinguts gràcies a donacions particulars, a convenis amb el Parc Zoològic i els parcs naturals de Catalunya, i també per la pròpia recerca del Museu.
El Museu de Ciències Naturals de Barcelona està distribuït en diferents seus situades en tres espais estratègics de la ciutat: el parc de la Ciutadella, on es troba el Museu Martorell i l'edifici del Castell dels Tres Dragons; la muntanya de Montjuïc, que acull el Jardí Botànic i el Jardí Botànic Històric, i el Parc del Fòrum, on trobem el Museu Blau, que allotja les noves instal·lacions destinades principalment a programes públics: exposicions, tallers, conferències, mediateca, etc. Tens tota la informació al web.
També et volem recomanar webs de fora de Catalunya.
En aquesta ocasió et proposem que visitis dos webs: el de l' Any Internacional de la Cristal·lografia i el de l' Any de la Biotecnologia, amb motiu de la celebració de la Setmana de la Ciència, una iniciativa coordinada per la Fundació Catalana per a la Recerca i la Innovació, que proposa nombroses activitats de divulgació científica per a públic de totes les edats.
Els temes centrals de l'edició d'enguany són la cristal·lografia i la biotecnologia, amb motiu de la celebració, aquest 2014, de l'Any Internacional de la Cristal·lografia i l'Any de la Biotecnologia.
L'Any de la Cristal·lografia commemora el centenari del descobriment de la cristal·lografia de raigs X, gràcies als treballs de William Henry Bragg, William Lawrence Bragg i Max von Laue.
Per la seva banda, l'Any de la Biotecnologia vol donar visibilitat a aquesta tecnologia que utilitza organismes vius per obtenir o modificar plantes o animals o desenvolupar microorganismes amb un objectiu específic com la medicina, l'agroalimentació, etc.
En aquesta ocasió et presentem el web labonavida.cat, que forma part del projecte del mNACTEC "Eines tecnològiques als museus científics: educació dins i fora de l'aula" i que ha estat guardonat amb el V Premio Iberoamericano de Educación y Museos, promogut pel programa Ibermuseos, una iniciativa de cooperació dels països iberoamericans per al foment de polítiques públiques en l'àmbit dels museus.
"Eines tecnològiques als museus científics: educació dins i fora de l'aula" és un projecte lúdic-instructiu adreçat als joves, com a complement de la seva educació formal, i a les famílies, per contribuir en l'educació no formal en el lleure des dels museus científics.
El projecte es concreta en accions que combinen el territori presencial –museu i ciutat– amb les tecnologies digitals a través d'Internet i d'aplicacions en mòbils intel·ligents.
El web pretén implicar proactivament -visitants i internautes- en una reflexió sobre formes i costums i hàbits de vida en la nostra societat del benestar, a la recerca de models de vida i propostes cap a un decreixement sostenible.
Aquest cop t'ensenyem el nou web de Cultura Mataró, a on pots trobar tota l'actualitat cultural de la ciutat.
El web presenta informació, ordenada per categories, sobre les activitats culturals que tenen lloc a Mataró: Museu i exposicions; Teatre, dansa i Aula de Teatre; Música; Festes i tradicions; Lletres i biblioteques; Cinema i audiovisuals, i Ciutat i territori.
Des del web també pots comprar entrades per a espectacles, o obtenir informació sobre els equipaments de la ciutat, subvencions culturals, etc.
També et volem ensenyar webs de fora de Catalunya, així que en aquesta ocasió et proposem que visitis el web de Turisme d'Euskadi.
Al portal trobaràs tota la informació necessària per preparar una visita a aquest gran país, des de dades pràctiques sobre transports, mapes i allotjament, passant per la presentació del seu gran patrimoni natural i les seves ciutats, fins a l'agenda de les activitats culturals que s'hi desenvolupen, art i museus, activitats d'esport i de salut, o informació sobre la seva gastronomia i els millors llocs per gaudir-la, entre moltes altres informacions d'utilitat.
En aquesta ocasió et presentem el canal d'actualitat dedicat a l' hivern al portal gencat.cat.
En aquest canal trobaràs consells i recomanacions relacionades amb l'hivern sobre temes com turisme i esport, transport públic, emergències i seguretat, trànsit, consum i comerç, sostenibilitat, salut o, entre d'altres, el tema que ens ocupa, cultura i lleure.
Aquest cop t'ensenyem el nou web del Museu de l'Art de la Pell de Vic.
El web vol ser una eina de difusió del museu que vol mostrar tant el seu fons com l'activitat del seu dia a dia, així, trobaràs des d'informació sobre la seva col·lecció permanent (on es poden veure fitxes d'algunes de les peces més importants), sobre l'edifici, sobre el seu fundador Andreu Colomer Munmany, fins a informació de les exposicions temporals, l'agenda d'activitats o les propostes educatives.
El web també vol fer més visible la presència del museu en les xarxes socials (Facebook, Twitter i Youtube).
També et volem ensenyar webs de fora de Catalunya, així que en aquesta ocasió et proposem que visitis dues webs, de les dues Capitals Europees de la Cultura 2015: Mons, a Bèlgica, i Pilsen, a la República Txeca.
La manifestació Capital Europea de la Cultura és una acció comunitària mitjançant la qual el Consell de Ministres de Cultura de la Unió Europea designa dues ciutats l'any, de dos Estats membres, com a Capital Europea de la Cultura.
Amb això es pretén ressaltar la riquesa, la diversitat i els trets comuns de les cultures europees, així com promoure una millor comprensió mútua entre els ciutadans europeus.
Durant tot un any les dues ciutats ensenyaran al món el millor de si mateixes; fes una ullada als seus webs per estar al dia dels centenars d'activitats que organitzen.
En aquesta ocasió et presentem el nou portal de Cinema en català de la Direcció General de Política Lingüística que recull l'oferta disponible de cinema tant pel que fa a la producció pròpia com a les pel·lícules doblades o subtitulades.
El portal incorpora des d'ara informació sobre la versió de cada sessió cinematogràfica (VO, VD, VOSC), ofereix dades obertes per a la redifusió de la informació i una imatge gràfica més atractiva.
També guanya presència a les xarxes socials amb un nou canal a Twitter ( ), que s'afegeix a la pàgina Facebook Cinema en català, amb gairebé 10.000 seguidors.
Des del portal, s'accedeix també, directament, a la pàgina del CINC, amb tota la programació de cinema infantil de reestrena en català arreu del territori.
Aquest cop t'ensenyem el web de la Ruta del Cister.
La Ruta del Cister identifica un territori format per les comarques de l'Alt Camp, la Conca de Barberà i l'Urgell i els seus 65 municipis.
És una marca turística que es va crear l'any 1989 a l'entorn del patrimoni artístic i cultural de cada una d'aquestes comarques: els monumentals monestirs cistercencs de Santes Creus, Poblet i Vallbona de les Monges.
Però la Ruta va més enllà d'aquest espectacular patrimoni i ofereix al visitant una gran riquesa de paisatges, festes i tradicions, gastronomia, artesania...
Tot un món que el seu web t'ajudarà a descobrir.
També et volem ensenyar webs de fora de Catalunya, així que en aquesta ocasió et proposem que visitis el web de la ciutat polonesa de Torun.
Es tracta d'una ciutat del nord de Polònia, declarada Patrimoni de la Humanitat per la UNESCO l'any 1997 com a reconeixement al gran nombre d'edificis medievals que s'hi conserven, tals com esglésies gòtiques, l'Ajuntament o el Castell dels Cavallers Teutònics, entre d'altres.
El seu patrimoni és encara més valorat pel fet que ha sobreviscut als conflictes bèl·lics que van dessolar moltes ciutats poloneses.
A més, Torun, té l'honor de ser la ciutat de naixement de Nicolau Copèrnic (Toruń, 19 de febrer de 1473 - Frombork, 24 de maig de 1543).
En aquesta ocasió et presentem el bloc Públics culturals creat pel Departament de Cultura a través de l'Institut Català de les Empreses Culturals (ICEC), amb l'objectiu de convertir-se en una eina de comunicació entre els agents culturals i el públic i de construir un punt de trobada i de diàleg entre comunitats per al desenvolupament de la cultura.
Així, el bloc ofereix diversos continguts com notícies amb les darreres novetats sobre la gestió dels públics, informació sobre activitats (accions, formació...), o sobre agents i recursos (blocaires, mitjans de comunicació, màrqueting cultural...), bones pràctiques de gestió de públics o estudis i dades, entre d'altres.
En aquest apartat et mostrem un web de casa nostra.
Aquest cop t'ensenyem el nou web de la Fundació Arranz-Bravo de L'Hospitalet de Llobregat.
Inaugurada al setembre del 2009, la Fundació és un espai d'art contemporani que té el doble objectiu de difondre l'art del pintor Eduard Arranz-Bravo (Barcelona, 1941) i promocionar la jove creació contemporània.
La Fundació compta amb una col·lecció de tres-centes quaranta obres del pintor -entre pintures, obra sobre paper, gravats i escultures-, donades per l'artista i que expliquen els seus diferents períodes creatius; obres que la fundació s'encarrega de conservar i també de promoure, mitjançant exposicions a la seva seu o en altres museus catalans, espanyols i de l'estranger.
Precisament, entre el 12 de febrer i el 22 de març de 2015, es pot veure al Centre Cultural Terrassa una exposició amb obres d'Arranz-Bravo dels darrers deu anys.
També et volem ensenyar webs de fora de Catalunya, així que en aquesta ocasió et proposem que visitis el web del Pérez Art Museum de Miami, amb motiu de la inauguració de l' exposició "Tàpies: From Within".
La mostra, oberta fins al 3 de maig de 2015, presenta una selecció de més de 50 pintures i escultures de grans dimensions, que representen diversos moments de la carrera d'Antoni Tàpies.
S'hi inclouen des d'obres primerenques fins a obres recents creades en 2011, l'any abans de la seva mort.
L'exposició ha estat organitzada per la Fundació Antoni Tàpies, en col·laboració amb el Museu Nacional d'Art de Catalunya, i comissariada per l'exdirector de la Tate Vicente Todolí.
El Pérez Art Museum, per la seva banda, és un museu d'art modern i contemporani, dedicat a col·leccionar i exhibir art dels segles XX i XXI des d'una perspectiva americana, tant des de la perspectiva de l'Amèrica Llatina i el Carib com de la dels Estats Units.